Dragon Ball Z - Wikipedia

# Dragon Ball Z

### Nga Wikipedia, Enciklopedia e Lirë

Dragon Ball Z është vazhdimi i serialit "Dragon Ball" e shkruar dhe animuar nga Akira Toriyama.

## [redaktoni] Historia e Sajanëve

Ky serial ndjek përsëri bëmat e djaloshit me fuqi të jashtëzakonshme të quajtur Goku. Në atë kohë Goku është i martuar me Kikin dhe ka një djalë, Gohanin. Seriali fillon në skenën kur në planetin Tokë bie një anije hapësinore dhe nga ajo del një alien i quajtur Radic. Ai thotë se është vëllai i Gokut dhe se ka ardhur në Tokë me urdhër të të madhit Friza, për ta marrë atë me vete e për të mbjellë shkatërrim në çdo vend të botës. Ai gjithashtu i tregon se Gokun e kishin dërguar në Tokë me një anije hapësinore të ngjashme me atë të Radicit nga planeti Sajan për ta shkatërruar planetin. Goku nuk do të bashkohet me Radicin sepse ai është i mirë në shpirt. E gjithë kjo falë një rënieje që Goku kishte pasur kur ishte i vogël. Meqë kishte rënë me kokë mendja e tij ishte kthyer, nga shkatërrimi, te mbrojtja e njerëzimit. Radici i zemëruar i thotë se është turp për një Sajan të jetë i mirë. Dhe kështu fillojnë të ndeshen. Në atë moment shfaqet Pikolo, një armik i dikurshëm i Gokut që tani po i hidhej në ndihmë. Por, dukej se Radici ishte tepër i fortë për Gokun dhe Pikolon, të cilët ishin tashmë të lodhur. Gohani, djali i vogël i Gokut u hidhet në ndihmë duke goditur Radicin në bark, por më kot. Papritur, Pikolo thotë se ka edhe një shpresë. Ai do të përdorë teknikën e tij speciale Makankosapo për të shkatërruar Radicin, por nuk mundet pasi Radici është shumë i shpejtë. Në këtë kohë, ndërhyn Goku, i cili e kap, e mban Radicin të palëvizur dhe i thotë Pikolos ta përdorë teknikën e tij. Pikolo e përdor atë teknikë. Radici në atë moment thotë se dy Sajanë të tjerë janë nisur për në Tokë e janë shumë më të fortë se ai. Pasi pluhuri u ik nga sytë shohin se Radici ishte i vdekur, por edhe Goku kishte sakrifikuar jetën e tij për të vrarë Radicin. Gruaja dhe djali i Gokut, të dëshpëruar qajnë, por Pikolo u thotë të mos shqetësohen sepse ende ekzistojnë sferat e dragoit dhe me ta mund ta kthejnë Gokun në jetë, por duhet të presin sepse në botën tjetër ekziston një lloj zoti Kaio-Sama, i cili di disa teknika të jashtëzakonshme me të cilat mund t’i vrasin dy Sajanët që po vinin. Ai e merr Gohanin dhe nëpër disa male, shkojnë të stërviten. Ndërkohë, Goku, në botën tjetër, arrin te Enma-Daio-Sama i cili i tregon rrugën për te planeti qiellor i Kaio-Samës së famshëm. Pas njëqind mundimesh, Goku mbërrin atje dhe fillon të stërvitet nga Kaio. Ndërkohë të gjithë shokët e tjerë të Gokut: Tienshinhani, Jamça, Çaotsu vazhdonin të stërviteshin për t’u bërë më të fortë për t’i mundur Sajanët. Sajanët që po vinin quheshin Napa dhe Vexheta, ky i fundit ishte princi Sajanëve dhe e urrente Frizën pasi ai ia kishte shkatërruar planetin e lindjes. Pra, të vetmit Sajanë të mbijetuar ishin Goku, i cili në planetin Sajan kishte lindur me emrin Kakarot, Vexheta, Napa dhe Gohani i vogël.

| Ky artikull nga Anime dhe Manga është një faqe cung. Mund të ndihmoni Wikipedian duke e përmirësuar.

Marrë nga "http://sq.wikipedia.org../../../d/r/a/Dragon_Ball_Z_eb3c.html"

Kategoritë: Anime-manga-cung | Anime

##### Views

- Artikulli
- Diskutimet
- Versioni i tanishëm

##### Kërko

##### Në gjuhë të tjera

- Česky
- Dansk
- Deutsch
- English
- Español
- Suomi
- Français
- Magyar
- Italiano
- 日本語
- Bahasa Melayu
- Nederlands
- ‪Norsk (bokmål)‬
- Polski
- Português
- Simple English
- Svenska
- ไทย